Johannes av Vercelli

Johannes Garbella av Vercelli, egentlig Giovanni (født ca. 1205 Mosso Santa Maria i Vercelli i Italia, død 30. november 1283 i Montpellier i Frankrike), var generalmester for dominikanerordenen. Han studerte i Paris og underviste i kanonisk rett i Paris, Pavia og Vercelli. 

Fra 1254 av var han prior i Bologna, og fra 1257-1264 provinsial for ordenens lombardprovins. 

I 1264 ble han valgt til generalmester for dominikanerordenen.

Han ble saligkåret den 7. september 1903 ved at hans kult ble stadfestet av pave Pius X.

Eksterne lenker 
 Biografi på katolsk.no – nettsted sist besøkt 22. september 2007.

Personer fra Vercelli
Italienske katolske prester
Italienske dominikanere